Kunats Chino Yatiqasipktana
Universidad Pública de El Alto-n Chino yatiqañ qalltatat jichhakamax niya pä maraw jalkiptawäxi, nayrïr urunakax yatiqirinakax waljanipxayatänwa, alwankirinakamp jayp’unkirinakampix niya kimsaqal tunkaniruw puripxayätana. Jiwasax jayp’un Jach’a Mama Jian Chen yatichirimpiw yatiqapxayätana ukat masinakasax waljanipxarakïnwa.

Nayrïr mara (Primer año)
Nayrïr yatiqäw urunakax janiw chino yatiqañax ancha ch’amjam amuyaskänti, kunattï kastillanukaspas ukjamaw qilqasipkayätana, sañäni:

Ni hao! (kamisaki),
zaijian! (jikisiñkama)

Aka arunak jasakpin yatintapxayätana, arsuñakiw mä juk’it ch’amäna kunattï jiskharpayaña, jisk’at arsusin jach’ar tukuyaña, ukjamanakaw utjäna. Ukat suxtïr yatintäwit “caracteres” ukanak qilqt’añ qalltxapxayatäna. Kunapachatï yatichirix qilqañ pirqar ‘karaktiran trasunakap’ qilqkatañ qalltkän ukjaxa, nayax muspatakiw jan ch’ipxtas unch’ukxayäta, niya ukapachparakikiw yaqha yatiqir masinakax amuyasipxäna.

Ukat Chino qilq pankar qilqaqasxañax wali ch’amänwa. Urut urutjamaw ukar jichunuqtxapxayatäna. Sapa yatiqäwin tunka phisqhani, jan ukax kimsa tunk jil ar yatiqapxayatäna. Ukatakix pachaw wal munasïna.

Payïr mara (Segundo año)
Maymarat jichhürkamax 37 Unidades ukj tukuwayapxtana, chiqas taqi ukax janiw inamayäkiti, Chino-t kunayman yatiqawayaptana, sakiñäni: Chino-nakax jaqin luratanakapatas yänakatas ukat yaqhanakampit uñaqasaw karaktiranak sapa arutak uñstayapxiritayna. Akatuqit askpach amuykipt’añatakix akkïr uñanchaw utjistu:

Aka jamuqax “Fun with Chinese Characters” uka pankat apaqt’atarakiwa.
Akjan janiw kuna pantasiñas utjkiti, amuyunakax qhanaskiwa. Ukat akampix sum sum chino qilqt’añtuqit amuyxtana. Jichhax jan taqpach yatkstan ukasa, wakiskirï ukanak uñt’xtanwa, ukampix kawkhans jasak yaqhanakampix aruskipxapxañäni.

Wakiskir luräwinaka (Actividades importantes)
Niya pä maran kimsa wakiskir luräwiw utjawayistu, ukanaksti, akjamarak lurt’awayapxtana: mä urux palitunakamp manq’añ yant’apxayatäna, ukax jiwasatak wali mayjaw amuyasïna ukat janirakiw ukanakamp maq’añax walt’asiñjamakänti. Ukat mä qhawqha urunakxarux pinsilampiw janq’u laphinakar qilqapxayatäna, antisins ukaw jan ancha ch’amakänti. Maña katjatat yatiqañax jasakïnwa.

Akar phuqhatt’añatakix jilata Victor juparuw jiskt’añäni. Jilata, jumatak Chino yatiqäwinakax kumjamakisa:

Chino-x mayjxampiniw natak amuyasi, ukat qilqapa mayjatapat yatiqañatakix askpach ch’am tukuñawa, ukjamarus jichhax Chino yatiqañax wali munatäxiwa, kunattï niya walja yatintañ utanakan yatichasxi. Nayax yatiqatax aka uraqpachar puriyistasp uk munta, kunattï jichha urunakax Chinan jil qhipha tiknulujiyanakax lurasxi.

Me parece que el chino es un idioma totalmente diferente, al tener una escritura diferente es necesario más esfuerzo para su aprendizaje, además, actualmente está en auge, puesto que se está enseñando en varios institutos y en universidades. Espero que el aprendizaje de este idioma sea un vehículo más para poder integrarnos con el mundo, ya que actualmente en China se produce muchas de las nuevas tecnologías.

Ukjar kullaka Ruth-arakiw akatuqit juk’amp qhanancht’istani. Kullaka, Chino yatiqäwinakamat arxayt’apxita:

A mi parecer el idioma chino mandarín, después del idioma Inglés, es uno de los idiomas extranjeros más hablados en el mundo; yo elegí aprender este idioma porque primero, creo que el chino es uno de los idiomas más antiguos en la historia, incluso más antigua que el japonés o coreano, segundo, porque quería conocer más acerca de la cultura asiática, su educación y tradiciones a través de una nativa, la que fue mi maestra, además pienso que con una nativa se aprende mejor, por último pienso que el chino en el futuro será un idioma global y tan requerido como el inglés en el campo laboral y comercial.

Ingles-xaruxa, nayatakix chino mandarin-ax aka uraqpachan wali arsutawa; nayax aka ar yatiqañ amtasta kunattï nayraqataxa, amuytwa, chino-x nayratpach juti, yamas japonés jan ukax coreano ukanakatsipan askpach nayrjamawa, ukjaruxa, china-nkir yatichirtuqiw asia-n saräwinakapxatas yatichäwipatas ukanakat juk’amp yatiñ munayäta, ukjamarus mä jisk’atpach chino arsurimpix sumpachaw yatiqasismächi, qhipharux chino-x jichh aka uraqpachankaniwa ukat irnaqañampitak alakip lurañampitakix ingles-jam wali munatäniwa.

Suyt’äwinaka (Expectativas)
Jakäwix marat maratjamaw mayjakiptaski. Amuyatax chino-x ingles-arjamakiw jikxatañ munxasmächi, kunattï jaqipax aka uraqpachatakiw kunayman qhipha uñstayat yänak arupamp qilqxatat lurxapxi. Aka qhipha maranakax chino-nakan lurat yänakakiw kawkhans uñstaskamächi, nayrïr maranakax janjamakiw Bolivia-n jila kullakanakax anch china-n lurat yänak munapxirikiti. Jupanakax luratanakapax janiw ancha kusäkiti sakiw sapxirïna. Antisins Japon-an luratä ukanak wal munapxirïna. Jichhax janiw anch ukjamäxiti, juk’at juk’at lup’ïwinakap mayjt’ayxapxi.

Inklisamp Chinumpi (Inglés vs Chino)
Yaqhip wali yatxatatanakax sapxiwa, akat mä tunka mararu, jan ukax tunka phisqhan mararux chino-w nayrankani. Sumpach amuyt’añ sipan ukax chiqakjamakiskiwa kunattï jupanakax qulqinitakjam jan qulqinitakjamaw may may yänak lurt’apxi, ukat uka chikarakiw arupax nayrar wali ch’amamp sartaski.
Akanak uñjasin wali lup’injamawa, ukat jiwasax mä yatichäw apsuñasapiniwa, janiw aliq ukjamak qhiphaqtksnati. Ukjamakiskañän ukaxa, janjakiw jichh kawksarus unxtañsiñ atkañäniti. Akampix sañ muntanwa, kunawsatï chino jan ukax yaqha ar yatiqtan ukjaxa, jiwaspachaw ispijut uñkatasiñasa, ukat jiskt’asipxañasawa: khithiptansa, kawkhats jutapxtana, kawkiris arusaxa, kuns ukatak lurasktana ukat juk’ampinakampi.